《念奴娇（夏日避暑）》
宋代·仲殊

故园避暑，爱繁阴翳日，流霞供酌。竹影筛金泉漱玉，红映薇花酌箔。素质生风，香肌无汗，绣扇长闲却。双鸾栖处，绿筠时下风箨。

吹断舞影歌声，阳台人去，有当年池阁。佩结兰英凝念久，言语精神依约。燕别雕梁，鸿归紫塞，音信凭谁托。争知好景，为君长是萧索。

作者简介：北宋僧人、词人。字师利。安州（今湖北安陆）人。本姓张，名挥，仲殊为其法号。曾应进士科考试。生卒年不详。年轻时游荡不羁，几乎被妻子毒死，弃家为僧，先后寓居苏州承天寺、杭州宝月寺，因时常食蜜以解毒，人称蜜殊；或又用其俗名称他为僧挥。他与苏轼往来甚厚。徽宗崇宁年间自缢而死。